O B E C   H E Ľ P A
Všeobecne  záväzné   nariadenie

č. 2/2023

o miestnom poplatku za komunálne odpady 
a drobné stavebné odpady 
na území obce Heľpa

Návrh VZN:    -     vyvesený na úradnej tabuli obce  dňa :   ..22.11.2023
-	 zverejnený na elektronickej úradnej tabuli obce dňa: 23.11.2023
                        -     zverejnený na webovom sídle obce  dňa :   23.11.2023
                          
Lehota na predloženie pripomienok k návrhu VZN do(včítane): 4.12.2023
Pripomienky zasielať 
-	Písomne na adresu: Obec Heľpa,  Farská 588/2, 976 68  Heľpa 
-	Ústne do zápisnice na Obecnom úrade v Heľpe 
Elektronicky na e-mailovú adresu: podatelna@helpa.sk   mariana.latinakova@helpa.sk

Doručené pripomienky (počet) : ..............

Vyhodnotenie pripomienok k návrhu VZN uskutočnené dňa ............................

Vyhodnotenie pripomienok k návrhu VZN doručené poslancom dňa ............................

VZN schválené Obecným zastupiteľstvom v Heľpe dňa 15.12.2023  uzn. č. :  251/2023

VZN  vyvesené na úradnej tabuli obce  dňa : ..15.12.2023........................................................
VZN zvesené z úradnej tabule obce  dňa : ..............................................................................
VZN zverejnené na elektronickej úradnej tabuli obce:  od .................... do .............................
VZN zverejnené na webovom sídle obce dňa : ...................................................................

VZN nadobúda účinnosť dňom 01.01.2024

							Miroslav Lilko 
							starosta obce

Obec  Heľpa na  základe ustanovenia § 6 ods. 1a § 11 ods.4 písm. d)  zákona Slovenskej národnej rady  č. 369/1990 Zb. o obecnom zriadení v znení neskorších predpisov a podľa zákona  č.  582/2004  Z. z.  o miestnych daniach   a   miestnom   poplatku   za   komunálne   odpady    a   drobné   stavebné  odpady v znení neskorších predpisov   
v  y  d  á  v  a

VŠEOBECNE    ZÁVÄZNÉ    NARIADENIE

                                           č. 2/ 2023
 
a o miestnom poplatku za komunálne odpady
 a drobné stavebné odpady na území obce Heľpa

ČASŤ PRVÁ
ÚVODNÉ USTANOVENIA

§  1

(1)	Toto  všeobecne  záväzné  nariadenie (ďalej len „nariadenie“) upravuje podmienky ukladania miestneho poplatku za   komunálne   odpady    a   drobné   stavebné  odpady    (ďalej len „ poplatok“)   na území obce Heľpa.

(2)	Obec Heľpa ukladá na svojom území miestny poplatok za komunálne odpady a drobné stavebné odpady. 

(3)	Zdaňovacím  obdobím pre  miestny poplatok za komunálne odpady a drobné stavebné odpady   je kalendárny rok.

ČASŤ DRUHÁ

MIESTNY POPLATOK ZA KOMUNÁLNE ODPADY 

A DROBNÉ STAVEBNÉ ODPADY

§  2

(1)	Poplatníka miestneho poplatku za komunálne odpady a drobné stavebné odpady určuje zákon o miestnych daniach. 
 
(2)	Obec ustanovuje, že poplatok za odpad od  poplatníka v ustanovenej  výške pre obec  vyberá a za vybraný poplatok ručí:
a)	vlastník nehnuteľnosti; ak je nehnuteľnosť v spoluvlastníctve viacerých  spoluvlastníkov  alebo  ak  ide  o  bytový dom, poplatok  vyberá a  za  vybraný  poplatok ručí  zástupca alebo správca určený spoluvlastníkmi, ak s výberom poplatku zástupca alebo  správca súhlasí,
b)	správca, ak je vlastníkom nehnuteľnosti štát, vyšší územný celok alebo obec 
(ďalej len "platiteľ").  
	
(3)	Obec  v súlade s § 83 ods.3 zákona o miestnych daniach od 1. januára 2024 zavádza 
-	nevážený množstvový zber komunálneho odpadu, 
-	vážený množstvový zber drobného stavebného odpadu 

(4)	Sadzbu poplatku určuje obec v súlade s ust. § 78 ods. 1 zákona o miestnych daniach, nasledovne:

-	za nevážený množstvový zber komunálneho odpadu v sume  0,059 € za jeden liter alebo dm3 komunálnych odpadov, 

-	za vážený množstvový zber drobného stavebného odpadu v sume  0,060 € za jeden kilogram drobných stavebných odpadov

(5)	Obec v súlade s ust. § 78 ods. 5 zákona o miestnych daniach  určuje poplatok ako súčin frekvencie odvozov,  sadzby podľa odseku 1 a objemu zbernej nádoby, ktoré poplatník užíva v súlade so zavedeným systémom  zberu komunálnych odpadov a drobných stavebných odpadov podľa platného VZN obce o odpadoch.

§ 3
Splatnosť, spôsob, forma platenia poplatku

(1) Poplatník môže zaplatiť správcovi dane poplatok:  
      - hotovostne alebo platobným terminálom priamo do pokladne správcu dane, 
- bezhotovostným prevodom na účet správcu dane číslo účtu                                                    SK09 5600 0000 0020 0212 6001 vedený v pobočke banky Prima Banka
 
Poplatok sa platí v lehote  stanovenej vo faktúre, ktorú správca dane vystaví poplatníkovi za odvoz komunálnych odpadov a drobných stavebných odpadov 2x ročne.

(2) Každý poplatník na príslušný rok zaplatí v hotovosti v pokladni alebo na účet Obecného úradu v Heľpe sumu 
-	 6,50 €/ 110 l nádoba 
-	14,00 € /240 l nádoba
-	65,00 €/ 1100 l nádoba

Splatnosť poplatku je do 15 dní odo dňa vystavenia rozhodnutia.
 
(3) Obec poplatok odpustí za obdobie, za ktoré poplatník obci preukáže:
a)     že sa v určenom období dlhodobo zdržiava alebo zdržiaval v zahraničí,
b)     svoju neprítomnosť v obci z dôvodu výkonu zamestnania alebo štúdia.
 
Uvedené skutočnosti preukazuje obci poplatník žiadateľ o zníženie alebo odpustenie poplatku najmä predložením nasledovných dokladov:
-    pracovným povolením, 
-    pracovná zmluva,
-    potvrdenie iného obecného alebo mestského úradu o zaplatení poplatku alebo o prechodnom ubytovaní.

 (4) Uhradiť poplatok za drobný stavebný odpad v hotovosti pri odovzdaní drobného stavebného odpadu na mieste určenom obcou /prípadne po vystavení dokladu na obecnom úrade/ a následne bude poplatníkovi vydaný príjmový pokladničný doklad.​

§ 5
Záverečné ustanovenia

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov  a zák. č.563/2009 Z.z. o správe daní (daňový poriadok).

(2) Dňom nadobudnutia účinnosti tohto všeobecne záväzného nariadenia sa ruší: Všeobecne záväzné nariadenie č  3/2021  o  miestnom poplatku za komunálne odpady a drobné stavebné odpady. 
  
(3)  VZN bolo schválené Uznesením OZ obce Heľpa č.  251/2023  zo dňa  15.12.2023.                             
(4)  Toto VZN bolo vyvesené na úradnej tabuli obce Heľpa od 15.12.2023  do 
(5) Toto všeobecne záväzné nariadenie obce Heľpa nadobúda účinnosť dňom  1.1.2024                                                                                                

V Heľpe,  15.12.2023       
									Miroslav Lilko 	
									 starosta obce